(Návrh)

VLÁDA SLOVENSKEJ REPUBLIKY



UZNESENIE VLÁDY SLOVENSKEJ REPUBLIKY

**č. .....**

zo ......

**k Návrhu na uzavretie Zmluvy medzi Slovenskou republikou a Novým Zélandom o zamedzení dvojitému zdaneniu v oblasti daní z príjmov a zabránení daňovému úniku a vyhýbaniu sa daňovým povinnostiam**

|  |  |
| --- | --- |
| Číslo materiálu: |  |
| Predkladateľ: | podpredseda vlády a minister financií |

**Vláda**

**A. s ú h l a s í**

**A.1.** s uzavretím Zmluvy medzi Slovenskou republikou a Novým Zélandom o zamedzení dvojitému zdaneniu v oblasti daní z príjmov a zabránení daňovému úniku a vyhýbaniu sa daňovým povinnostiam (ďalej len „zmluva“),

**A.2.** s tým, že zmluva jej nebude po podpise znovu predložená,

**B. o d p o r ú č a**

**prezidentke SR**

**B.1.** splnomocniť predsedu vlády a ako alternátov podpredsedu vlády a ministra financií, podpredsedu vlády a ministra hospodárstva, ministra zahraničných vecí a európskych záležitostí, štátneho tajomníka Ministerstva financií SR, štátneho tajomníka Ministerstva zahraničných vecí a európskych záležitostí SR alebo vedúceho zastupiteľského úradu SR v Austrálii na podpis zmluvy s výhradou ratifikácie,

**B.2.** ratifikovať podpísanú zmluvu po vyslovení súhlasu Národnou radou Slovenskej republiky,

**Národnej rade SR**

**B.3**. vysloviť súhlas so zmluvou po jej podpise a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi,

**C. p o v e r u j e**

**predsedu vlády**

**C.1.** predložiť zmluvu po jej podpise Národnej rade Slovenskej republiky na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi,

**podpredsedu vlády a ministra financií**

**C.2.** odôvodniť návrh na vyslovenie súhlasu so zmluvou v Národnej rade Slovenskej republiky,

**D. u k l a d á**

**podpredsedovi vlády a ministrovi financií**

**D.1.** požiadať ministra zahraničných vecí a európskych záležitostí vykonať príslušné opatrenia spojené s nadobudnutím platnosti zmluvy,

**do 31. decembra 2022**

**D.2.** požiadať ministra zahraničných vecí a európskych záležitostí zabezpečiť uverejnenie zmluvy v Zbierke zákonov Slovenskej republiky.

**do 31. decembra 2023**

**Vykonajú:** predseda vlády

podpredseda vlády a minister financií

podpredseda vlády a minister hospodárstva

minister zahraničných vecí a európskych záležitostí

**Na vedomie:** prezidentka SR

predseda Národnej rady SR